Kui palju soomlased Eesti õlle müüginumbreid viimaks kergitavad, sõltub sellest, kas turistid hakkavad õlut koju kaasa võtma äritsemise eesmärgil. Noobi sõnul näitab Euroopa kogemus, et kui naaberriikides on õlle hinnatase piisavalt erinev (näiteks Saksamaal on õlu odavam kui Taanis, seal omakorda odavam kui Rootsis), siis muutub õlle vedamine ühest riigist teise paljude piiriala elanike elatusallikaks. «Sellised inimesed teevad kolm-neli reisi päevas. Meil komplitseerib seda meri, kuid laevaliiklus  on samas küllaltki hea,» arutles Noop.